Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
18 ส.ค. 2559

SET Rebound ดีกว่าที่คาดการณ์ไว้ แต่ยังต้องระวัง… “ซื้อ”  BJC
ดัชนี SET อยู่ที่ 1,549.58 จุด +17.95 จุด +1.17% ปริมาณซื้อขาย 32,292 ลบ.
 
แนวรับ :          1,540          แนวต้าน :          1,550 / 1,558
 
สรุปทิศทางและแนวโน้มตลาด
SET Rebound แข็งแกร่ง แต่ไม่ทำให้ความเสี่ยงจากการ “พักฐาน” หมดไป: การกลับมาซื้อหุ้นสุทธิของนักลงทุนต่างชาติเมื่อวานนี้, รายงานการประชุม Fed ล่าสุดแสดงให้เห็นว่าสมาชิกยัง “เสียงแตก” ในการขึ้นดอกเบี้ย ส่งผล Bond Yield 10 ปีสหรัฐฯ ยังต่ำที่ 1.5-1.6% และ ราคาน้ำมันที่ปรับสูงขึ้นเป็นปัจจัยหนุน Sentiment ตั้งแต่เปิดตลาด โดยเฉพาะกลุ่มพลังงานอย่าง PTT PTTEP และ PTTGC…อย่างไรก็ดี เรายังมีความกังวลต่อการ “พักฐาน” ของ SET  เหมือนเดิม หลังปรับสูงขึ้นแรงเกือบ 10% ในช่วง 2 เดือนที่ผ่านมา ทำให้ยังแนะนำ “จำกัด” พอร์ตต่อไป และ “ซื้อ” BJC ด้วยเป้าหมายพื้นฐาน 50 บาท จาก 1) แม้ผลการดำเนินงานปกติ 2Q16 ใกล้เคียงกับที่คาดการณ์ไว้ที่ 706 ล้านบาท +92% y-y และ +28% q-q ใกล้เคียงกว่าที่คาดการณ์ไว้ แต่เริ่มเห็น Synergy กับ BIGC แล้วในการลด SG&amp;A/Sales ลง 2) ผลการดำเนินงาน 3Q16 จะบันทึกกำไรของ BIGC เข้ามาเต็มไตรมาส และด้วยการบันทึกกำไรของ BIGC เข้ามาเป็นปีในปี 2017 จะทำให้ผลการดำเนินงานเติบโต 96% y-y เป็น 6.5 พันล้านบาท 3) แม้ไม่ถูกนำไปคำนวน MSCI ในรอบนี้ แต่ด้วย Market Cap ที่ใหญ่เป็นอันดับที่ 20 +/- ทำให้มีโอกาสที่จะถูกนำไปคำนวน MSCI และ SET50 ในรอบปลายปีนี้อยู่ดี และ 4) มีสัญญาณ Bullish Divergence ทางเทคนิคในกราฟระดับนาที เป้าหมายระยะสั้นที่ 47.25 บาท
 
หุ้นที่น่าสนใจทางเทคนิค
AJD “ซื้อ” ราคาหุ้นดีดตัวขึ้นทำจุดสูงสุดใหม่ระยะสั้น ด้วยแท่งเทียน Rising Method พร้อมปริมาณการซื้อขายหนาแน่นสนับสนุน สอดคล้องกับเส้นค่าเฉลี่ยทำ Golden Cross ต่อเนื่อง เป็นจังหวะซื้อเก็งกำไร มีแนวต้านที่ 2.20 และ 2.26 บาทตามลำดับ
BA “ซื้อ” ราคาหุ้นแกว่งตัวขึ้นต่อหลังพักตัวไม่หลุดแนวเส้นค่าเฉลี่ย 3 เดือน  สอดคล้องกับเครื่องมือ DI+ และ MACD ชี้ขึ้น เส้นค่าเฉลี่ยทำ Golden Cross ยืนยันแนวโน้ม มีแนวต้านแรกที่ 24.60 บาท และถัดไปที่ 25.00 บาท
BJC “ซื้อ” ราคาหุ้นแกว่งขึ้นต่อหลังพักตัวที่แนวเส้นค่าเฉลี่ย 1 เดือน เกิดสัญญาณ Bullish Divergence ในกราฟ 30 นาที เป็นจังหวะซื้อเก็งกำไร มีแนวต้านแรกที่ 47 บาท และเป้าหมายถัดไปที่ Gap บริเวณ 48.25 บาท